Krajevna skupnost Birčna vas

Birčna vas 1

8000 Novo mesto

**3. seja KS Birčna vas**

**Datum:** Svet se je sestal dne 01.04.2019, v prostorih OŠ Birčna vas, ob 18 uri.

**Prisotni na seji: Majda Meštrić, Stane Žagar, Urška Hrovatič, Tanja Primc, Ciril Zupančič, Andrej Kastelic, Darja Marjanovič ter tajnica Vesna Stanešić**

**DNEVNI RED**:

1. Ugotovitev prisotnosti, ter pregled in realizacija sklepov 2.seje
2. Poročilo o aktualnih projektih in ostalem
3. Razno

**Ugotovitve in sklepi**:

**Ad 1**

Prisotnost na seji je 100%. Dnevni red se sprejme v celoti.

Predsednica Majda Meštrič je predstavila realizacijo sklepov iz prejšnje seje.

- Za avtobusno postajališče v Birčni vasi so sredstva za izgradnjo v proračunu MO za leto 2019, sporatzum o sofinanciranju je usklajen, čaka še podpis Direkcije, ki bo tudi vodila investicijo.

- Za rekonstrukcijo regionalne ceste skozi Birčno vas bo MO NM zagotovila polovico sredstev v letu 2019 ( cca 500.000,00 €), drugo polovico pa v naslednjem letu. Projekt PZI je recenziran, sporatzum z Direkcijo podpisan, sledijo odkupi zemljišč in izvedba.

- Kanalizacija Vrh pri Ljubnu , še vedno niso sprejete smernice o vrsti gradnje – javna kanalizacija ali MČN. Novejših informacij s strani MO nimamo.

* Kanalizacija Jama denar v proračunu zagotovljen, začetek del z izgradnjo trafo postaje ter obnovo obstoječe ceste na Jami, predviden v letu 2019, izgradnja bo potekala v fazah.
* ŠD Birčna vas je sklicalo sestanek 21.03.2019. Udeležili so se ga, g Žagar, Košir, Vidmar, ga. Majda M., g. Drašler ter lastnici zemljišča. Dosežen je bil dogovor, da bosta lastnici svoje predloge pripravili do sredine aprila.
* Marčevska prireditev uspela, med obiskovalci je bila lepo sprejeta.
* Cesta Rakovnik- Rajnovšče , vloge, pojasnila večkrat podana na MO pristojnim službam, poteka tudi zbiranje podpisov krajanov.
* Cesta v Petelincu pri Hrastarju – podana vloga za sofinanciranje odobrena, vloga za ureditev dela ceste Vrh pri Ljubnu zavrnjena. Dogovor z g. Zoretom, da bo vključeno v vzdrževanje.
* N povabilo PGD Lakovnice se je občnega zbora udeležila predsednica, v Malem Podljubnu pa Ciril Zupančič.
* Šum sekvoj skenirani vsi izvodi. Za skeniranje zbrala izvode Majda, Stane Žagar poskrbel za skeniranje. V Bodoče naj bi se časopis tiskal v formatu A4, zaradi lažjega skeniranja).
* Reklamacija igral v Birčni vasi pozitivno rešena.
* Prevoz šolskih otrok na šolo Drska tudi urejeno.
* Veliko zanimanja je za širokopasovno mrežje. Predsednica je podala informacijo, da projekt RUNE zagotovo v letošnjem letu pokrije tudi našo KS. S strani izvajalca bodo občani kontaktirani in seznanjeni z vsemi podrobnostmi.

|  |
| --- |
| **Sklep: Projekti, ki smo si jih zastavili so v glavnem izvedeni, razen tistih na katere ne moremo vplivat in niso odvisni od nas .** |

**Ad 2**

* Dne 6.02.2019 je v prisotnosti članov sveta, projektanta in predstavnic šole potekal načrtovan sestanek glede ureditve okolice šole s parkiranjem. Sprejet dogovor, projektant pripravi načrt, ki ga financira KS. Delo bo potekalo v sklopu projekta rekonstrukcije. Potrebno bo poiskati še rešitev peš hoje pod železniško progo.
* MO razpisala sofinanciranje za obstoječa igrišča in upravljanje igrišč, ki so na javnih površinah. V naši KS sta novozgrajeno igrišče v Birčni vasi in pogojno v Velikem Podljubnu. Prijavili se bomo na projekt sofinanciranja za nakup in postavitev 10 klopi (Mali Podljuben, Veliki Podljuben, Birčna vas, Stranska vas in Lakovnice) ter dosipanje peska na igrišču v Birčni vasi. Prijavo in opozorila v vezi uporabe igral pripravi Majda.
* Predsednica nas je ravno tako seznanila, da ima informacijo s strani Slovenskih Železnic, da je v teku razpis za postavitev ramp na železniškem prehodu za Uršna sela na Križiščah.
* Tradicionalni Pohod po poteh KS bo 25.05.2019. Izhodna točka bo Ruperč Vrh s pričetkom ob 13h, zaključek pa v lovski koči Padež. Trasa se še določi.
* Darja poskrbi za družabne igre, Vesna za pijačo in jedačo. Predlagamo nabavo odsevnih brezrokavnikov za vse udeležence pohoda.
* Čistilna akcija je uspela. Sodelovali so otroci podružnične šole, krajani in letos prvič tudi prebivalci romskega naselja.
* Na kanalizacijsko infrastrukturo se še niso priključili stanovalci na železniški postaji. Razlog je neurejeno lastništvo.
* V mesecu aprilu imamo predviden sestanek z društvi v naši KS. Dogovorili se bomo o višini finačne pomoči v obliki kot do sedaj. **Za društva in organizacije naj bi bil znesek 300,00€, za gasilska društva pa 600 €. Za črpanje sredstev bo potrebna vloga in opredelitev porabe, ki jo bo svet KS obravnaval**.
* V naši KS imamo kmetico leta. Dne 6.05.2019 bo v tem sklopu srečanje vse kmetic Slovenije v Malem Podljubnu pri gasilskem domu. Za nas je to priložnost, da se kot KS promoviramo, glede na to da bodo na obisk prišla ministrica za kmetijstvo in drugi predstavniki. Društvo kmečkih žensk je naslovilo prošnjo za finančno pomoč. Dogovorimo znesek 500€ za plačilo računa. Razdelili bomo tudi izvode Šuma sekvoj, Darja in Stane pripravita zloženke.
* Na sestanku 27.2.2019 pri županu je bil podan predlog za plan investicij za obdobje 3-5 le. Nekaj predlogov je bilo podano na seji: 2 faza pločnika v Birčni vasi, s tem projektom pridobimo še javno razsvetljavo, cesta Rajnovšče, Gornje in Dolnje Lakovnice razsvetljava ter rekonstrukcija ceste Vrh pri Ljubnu, Mali in Veliki Podljuben do vasi Potok. ostalo še sporočimo.

|  |
| --- |
| **Sklep: Društvom in PGD-jem se znesek pomoči odobri v okviru dogovorjenih zneskov individualno, glede na program.** |

**Ad 3**

* Pod točko razno nas je predsednica še seznanila, da nam bo Nina Golob uredila profil na FB. Tako bi bili aktivni in oglaševali novice v KS tudi na družbenih omrežjih.
* Predsednica nas je seznanila, da potekajo obiski krajanov, ki so praznovali 90 let in od letos tudi 80 letnike, v sodelovanju z OORK Birčna vas ter MO Novo mesto.
* Dne 10.04.2019 bo v prostorih šole potekala razgrnitev podrobnega prostorskega načrta Birčna vas sever. Zaželena je udeležba in podaja pripomb, ker je sedaj pravi čas. Razgrnitev si bo možno ogledati še do 10. maja 2019 na MO Novo mesto.
* Prav tako smo bili obveščeni o sestanku predstavnikov KS dne 27.02.2019 na MO z županom. Predstavil je plan delovanja v letu 2019. Financiranje s strani MO bo potekalo tako kot do sedaj.
* Pomivalno korito, ki ni v funkciji se odstrani iz pisarne KS, ter se premesti kopirni stroj. S tem pridobimo na prostoru, ki ga potrebujemo za sestanke.

Seja zaključena ob 19.40 h

Zapisnik sestavila

Vesna Stanešić